ՀԻՄՆԱՎՈՐՈՒՄ

Հայաստանի Հանրապետության կառավարության ծրագրի

Հայաստանի Հանրապետության Սահմանադրության 151-րդ հոդվածի 1-ին մասի համաձայն՝ Կառավարության կազմավորումից հետո՝ քսանօրյա ժամկետում, վարչապետն Ազգային ժողով է ներկայացնում Կառավարության ծրագիրը:

Հայաստանի Հանրապետության Սահմանադրության վերոգրյալ հոդվածի կատարումն ապահովելու անհրաժեշտությամբ պայմանավորված՝ մշակվել է Հայաստանի Հանրապետության կառավարության ծրագիրը:

Հայաստանի Հանրապետության կառավարության ծրագիրը ներառում է հետևյալ բաժինները՝

**1. Հայաստանի Հանրապետության կառավարության գործունեության հիմնարար ուղենիշերը.**

**2. Արտաքին և ներքին անվտանգության ապահովումը** *(պաշտպանության ոլորտի քաղաքականություն, ներքին անվտանգություն, արտաքին քաղաքականություն, սփյուռքի հետ կապեր).*

**3. Պայքար կոռուպցիայի դեմ** *(հանրային ծառայության մեջ գտնվող անձանց գործունեության, գույքի և եկամուտների թափանցիկություն, հանրային կառավարում, տնտեսական գործունեության թափանցիկություն).*

**4. Ազատ, արժանապատիվ և երջանիկ քաղաքացի** *(օրենքի առջև բոլորի հավասարություն, արդարադատություն և մարդու իրավունքների պաշտպանություն, աղքատության հաղթահարում, սոցիալական պաշտպանություն և ժողովրդագրություն, առողջապահություն, կրթություն և գիտություն, մշակույթ, սպորտ, երիտասարդություն, շրջակա միջավայր).*

**5. Մրցունակ, մասնակցային և ներառական տնտեսություն** *(տնտեսական քաղաքականությունը և քաղաքացու բարեկեցությունը, ստեղծարար ներուժի ընդլայնումը և իրացումը, մրցունակ և մասնակցային տնտեսություն, գործարար միջավայր, ներքին շուկաների ազատություն, արդար մրցակցություն, արտահանումը՝ տնտեսական աճի հիմնական շարժիչ, ներդրումների աճը՝ մրցունակության և կայուն աճի նախապայման, զբոսաշրջություն, ՓՄՁ զարգացումը՝ ներառական տնտեսական աճի նախադրյալ, վերամշակող արդյունաբերություն, գյուղատնտեսություն).*

**6. Տարածքային կառավարում, տեղական ինքնակառավարում և ենթակառուցվածքներ** *(տարածքային կառավարում և տեղական ինքնակառավարում, էներգետիկ բնագավառ, հանքարդյունաբերության ոլորտ, ջրային տնտեսություն, տրանսպորտ, պետական գույքի կառավարում, միգրացիա).*

**7. Բարձր տեխնոլոգիաներ, թվայնացում և ռազմարդյունաբերություն** *(բարձր տեխնոլոգիաներ, կապ և թվայնացում).*

**8. Պետական ֆինանսների կառավարում** *(հարկային համակարգ, պետական ծախսեր):*

Հայաստանի Հանրապետության Սահմանադրության 151-րդ հոդվածի 2-րդ մասի համաձայն՝ Ազգային ժողովը Կառավարության ծրագրին հավանություն է տալիս յոթնօրյա ժամկետում` պատգամավորների ընդհանուր թվի ձայների մեծամասնությամբ: